IZAZISO NGE “MVO.”

Umzi wakowetu mawuyi qondisise kakuhle indlela yokuhlaulela

‘IMVO ZABANTSUNDU”  
ukuba intlaulo:—

Erolelwa Ikwata, xa ifike kwange nyangayokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

Intsapo yakwa Mbaqa, pesheya apa Esihlontlweni, kwa Bidli, ipantse ukufa yonke kakalala ngamini nye mhla nge Cawa kusasa. Bate bakukova ukupunga ikofu yentongo bahlanza bonke, zaxuxuzela izisu, bayoba. Ufike sekusihlwa u Dr. Chute wafana wadywangaza ngesandla akaxela nto wati mabaye kucela iyeza e Hospitile. Sebe hamba ngoku abanye ngapandle komninimzi obeyipunga ingena lubisi osabambekileyo.

U Mr. J. Tengo-Jabavu, Umhleli we Mvo *Zabantsundu* unduluke apa kusasa ngo Mvulo ogqitileyo nge Posi eya e Rini apo aya kudibana kona no Rev. E. Makiwane no Mr. Isaac W. Wauchope basinge e Kapa ukuya kubuzela umzi ontsundu nge Pasi Engqongqo owenzelwa yona ngu Rulumente. Banyulwe yintlanganiso ebise Pirie, pantai kwamahlati, ngolwesi-Hlanu olugqitileyo.

Abemi be dolopu zase Monti, i Qonce, ne Komani, badane kakubi yinto abayenziwe ngu Rulumente ukulahla kuloliwe ekwakusitiwa baya kumenzelwa.

Impahla emfutshane ifa kakulu kwindawo ngendawo zeli lizwe ngenxa yokoma kotyani okusuke kwa nkatshunkatshu.

Ngonvaka ozayo ololiwe beli lase Maxhoseni baya kusetyenzwa ngamalahle ambiwa kwi mingxuma epezu kuka Nozidwaba (Cyphergat).

Uloliwe obesuka e Armagh, pesheya kolwandle nento enintshi yentsapo yesikula se Sabata sama Wesile, ute xa akwindawo ebunyuka zaqanka inqwelo zake ezisemva yekoko ukuhla. Waqubana nenkulu itreni ebisiza ngasemva watyumka tu, kwafa amashumi amatandatu, kwangxwelerwa amashumi asixenxe. Kubanjwe abapati abane baka loliwe.

Umpati-Mikosi yama Bhulu ase Transvaal, u General Smit negqweta elikulu lakoua, basinge kwelama Swazi, iya fihlwa into abayiyeleyo. Kuko inteto yokuba elo lahlulwe pakati inxenye yangakuma Ngesi inxenye kuma Bhulu.

Onke ama Arab nama Asiya nama Kuli kutiwa makemke mpela e Johannesburg zipata mandla Zama Bhulu.

Ngolwesi-Hlanu oludluleyo u John Jonas walapa ubepambi kwamatyala ngokulinga ukutakata ngetyefu umfazi wenye indoda.

Inkazana engum Tempile ebisebenza kwa Mr. J. Sayers pesheya, ibonwe seyifile egumbini elingasemva lendlu. Ibiqunjisiwe xa isebencayo yaseyitsala enkantini itenga ibhotile yotywala yazidondotela, iti idungudelisa umsindo ngelayolwe ngobuso kanti kuqauka kwayo oko.

Amahashe asafa kakulu ngase lwandle pakati kwe Monti ne Qumra.

Umqubi wetreni ebisuka e Maritzburg isiya e Durban, uyidyare walibala ukuyibamba kwindawo ezizidilayi yapuma endleleni i enjini elandelwe zinqwelo. Zikolise ngokubhukuqeka nokwapuka kakulu, akwafa mntu noko.

Yiti lwakukutywaraza esidleleni utshaba lwako sewu lunika nesinye zitsho Izibbalo, wenze lonto umfundisi u Rev. G. W. Cross, wase Rini, ngolwesi-Ne' olugqitileyo. Ute umfundisi lowo emi nabanye abantu esitishini sika loliwe ngokuhlwa weva ngentonga seyisihla entloko, yapuka kubini; kanti ubetwa ngomnye wabehla etrenini eyolile. Ubanjwe kwa oko. Ute akumiswa ematyaleni u Mr. Cress wala ukuliquba ityala.

Itimiti yokungenisa ekaya umfundisi walapa u Bev. P. Mpinda engeyaye nziwe ngolwesi Hlanu olugqitileyo, ibuyiselwe ku July ngabapati bayo.

Abazali mabaqwalasele isaziso se Sikula se Ntombi sase Ncemera esivalwe izolo, esiya kupinda ukuvulwa ngo July 25, ekulindeleke ukuba zonke intombazana ziqale umsebenzi wazo ngolo suku.

Ihlelo le Primitive Methodists liya kuqala umsebenzi we Lizwi e Barotse empakatini we Afrika. Abafundisi abazinikele kulo msebenzi abase ndleleni ukuvela e Ngilani ngo Revs. H. Buckenham, A. Baldwin, no F. Ward abaya kunduluka apa kunye no Mr. W. N. Somngesi wase Rouxville ekupeleni kwalo nyaka nokuba kuse butsheni bozayo.

Inqanawa engu *Somtseu* ifike neqela lama Jamana ecwebeni lo Mzimvubu aza kuma kwela Mampondo.

Itole lenkomo lika Mrs. G. E. Franklin wase Rini libonwe seliyinyorolo lirolwe amehlo ngento engati yimela ukusika kwa­yo ngumntu ongaziwayo.

kucinezela abantsundu. Sati sizakulandelisa incwadi yomtandazo. Ndingati ukwenza inteto emfutshane sacela u Rev. G. Kakaza ukuba asixelele inani lokubeta ucingo, wati kuya ngenani lamazwi, afumaniseke amazwi kwenye incwadi engamashumi asi 84, nakwenye likwa lelo nani; imali 17s.—sazitumela ke.

Saxoxa ngamadoda okutunyelwa e Palamente. U Mr. W. Dunjwa wati yena okokwake ukubona, ubona ukuba kunyulwe u Mr. J. Tengo-Jabavu, kuba nguyena mfo uqelene kakulu namadabi anjengala, umzi ufanele ukuba uqwalasele kakulu kuye nakuba engumsenge, kodwa ke xa kunje kufanele ukuba umzi uqwalasele kuye. Wati omnye endicinga ngaye ngu Rev. Rubusana e Ncemera, omnye ngu Rev. E- Maki­wane e Macfarlan ; ute ubona lomadoda omatatu, nakuba engabasengi omatatu. Ite ke intlanganiso yakukangela kulamadoda matatu, yanyula mabini—u Mr. J. Tengo-Jabavu, no Rev. E. Makiwane. Ute u Rev. G. Kakaza, yena ekuboneni kwake ngati kwanele xa kutunyelwe ucingo nenewadi yomtandazo, ngapandle kokuba kutunyelwe amadoda. Yapela ke intlanganiso.

Umpanga Ka Rev. J. Mtimkulu.

Abahlobo abaninzi bayakuba nosizi bakuva ngokubiko wokubhubha kuka Rev. James Mtimkulu, okubaliswa ngumbhaleli oti—“Ndikwazisa ngokubhubha kuka Rev. James Mtimkulu. Ubhubhe ngomhla we 9 June, about half past six, evening.

Ute pakati ku March weza apa e Tsomo eza kukangela indlu azakuhlala kuyo, ufike engapilanga kakuhle yintloko, kwati nge-Cawa washumayela, waza ngo-Mvulo wabuhlungu, wada wafika nonina nenkosikazi yake, baza bemka naye akufumana ububhetele ukuya kufuduka, wabuye wabambeka, ufike selengasateti kuti Kute kweyesibini icawa ngomhla we toba abhubhe ngawo. kute kwakupuma icawa yokuqala kwaya abakokeli namaramente ukuyakumbona, bahlale umzuzwana. wavuma iculo elimazwi angala, U Yehova unamandla. Wangcwatywa ngolwesi-Bini, 11 June,”

Umfi ubeselekupela komntwana okoyo kowabo, kwisitatu esisweleke kwixeshana elisusela kwimfazwe ka Ngcayecibi. Usizi lomzalikazi luyakutwalw'a nguwo wonke umzi, oyakumkhuza ngentliziyo. Besekulixesha kubonakala ukuba impilo yomfi asiyiyo entle, ute noko wayitwala iyokwe ye Nkosi kwada kwasekubeni iyitule yona. I Konterensi ibisand’ ukuti make apumle engavumi yena. Akatile, usandulele kodwa.

Ibala Labadlali.

Ngenxa yengxelo ze Palamente ezitabate indawo ebanzi kuya kubonakala amanani odwa e match ezadlalwa e Nxaruni nase Ncemera. I “Champions” zazidlala i XXII enyulwe e Gwaba e Monti nase Nxaruni. Nangoamanani:—

Champion” C.C.—W Ganya C Ntsokota b Nquka 0, T Zondani b Nqukwe W Umvalo b do 1, A Ngcumbe b Fobe 16, W Seti b Mcanyangwa 2, N Zondani b Nquka 14, J Sidaia c Mcanyangwa b Nquka 4, E Ngcotoza b do 18, R Mantsayi b do 2, J Bali not out 12, H Tshatshu b Nquka 0. Extras 28. Total 90.

“Newlands C.C.”—J Tshaba run out 8, E Mcolashe c and b Bali 2, D Rune c and b Ngcumbe 3, J Coli b do 0, T Nweba b do 3, C Ntsonkota b Bali 1, G Tutu b do 0, J Malgas B Ngcumbe 0, T Sebe b do 0, J Bele b do 6, H Mcanyangwa b Bali 2, C Mcanyangwa c Mantsayi b Ngcumbe o’ Gqamlana b Bali 1, E Landule b do 2, W Mjokozeli b do 0, T Lester b do 0 H Treasure b do 0, P Nquka b Ngcumbe 1, K Fobe b Bali 5, E Kunene c Ganva D Ngcumbe 6, T Leve not out 8, B Bisholo b Ngcumbe 0. Extras 16. Total63. Yaba iyadliwa i XXII yase Nxaruni ngama

“Star of Venice” yase Ncemera.—Nobatana b Adams 3, Mahlahla c Xiniwe b Adams 2, Ngxoweni c Kula b Boni 43 Basi c Ntlonze b Xiniwe 17, Vena b do 1’ Sibunu b do 2, Ngcenge c Mtoba b Xini­we 0, Thomas b Bopi 2, Nyalashe b Bopi 0, Ngova not out 4, Hartland b Boni 4. Extras 7. Total 85.

“Silver Wing” yase Rode.—c Mali b Ngcenge 1, b Sibunu 0; Kula Rini b do 0, b do 0; D Mali b Ngcenge 4 mhlahla b do 0; Xiniwe lbw b Nocopo 0 not out 18 ; Mpingeli b Sibunu 0, Nobatana b Ngova 0; K Bopi b do 6 b Si­bunu 5; Ngesi c Ngxoweni b Sibunu 1 b do 4; T Bopi b do 3, b Ngcenge 1 Mto­ba b do 0, b Ngova 0; Ntlonze c Hartland b Ncenge 1, b Ngova 1; Adams not out 2, b Ngova 1: Extras 2, 10. Totals 21 40. Yaba iyatyiwa i “Silver Winile nje innings ne 24 runs.

Abalesi ndibanika inguqulo yencwadi evela kwelinye lamanene o mwelo ependulayo. Ndike ndabona kwelinye ipepa indawo yokuba ama Ngesi abudinwa yinto yokuza kwabantu batabate imali yabo. Kangangokuba abanye abayokudlala kona ngoku batembise ukuba zakuhlaulwa indleko zabo imali baya kuyinikela imisebenzi yase Eng­land enje nge Benevolent Societies.—

20 Meanwood Brow, Rochdale April 24th, 1889. Mr. F. Makwena, Mnumzetu, —Ekubeni ndiyamkele incwadi yako emisa iminqopiso enibe ningakwamkela ngayo ukuwela nize e Ngilane xa kube kungabako ukuwela kwabadlali bebhola, manditi ke ndahamba ndibuzisa endilusizi ukuti ndifumene inkutazo encinane. Abanokwazi ngalomdlalo bacinga okokuba usand’ukwenziwa kakulu ekungabonakaliyo ukuba ungafumana hxaso yaneleyo okwalonyaka ke wona, noko ke xa kubuye kwavela enye indawo ndingakwazisa kwangoko. Kakade imeko ezi zingake ziqwalaselwe. Kodwa okwangoku lomcimbi make siuti gexe bucala. Ndinibulela ngobubele benu. Ngombuliso kumakowenu. Ndim owenu ngenene. (Sg) Saml. Wolsten- holme.”—Venus.

Teacher: “Tell me, Thomas, how many voyages around the world did Captain Cook make?” Thomae." Three” Teacher: Cor. reel. And or which of these voyages was he killed P"

Ngomso June 21, yeyona mini imfutshane emnyakeni.

Mr. W. M. Lobi, sifikile isikalazo sako sosiqwalasela.

Imvo Zabantsundu,

NGOLWESI-NE, JUNE 20, 1889.

IPASI ENGQONGQO.

SEKUTATWE amabanga amahle ngumzi ontsundu okuchasa i Pasi Engqongqo, eyenzelwa wona ngu Rulumente, oyibiza ngokuti iyakuba sisabuleni sokukhu sela ontsundu xa ahambayo kwisipangokazi esikulu samapolisa anegunya, ne Justices of the Peace, ne Field Cornets, nayo yonke into engu mlungu enomhlaba; abamelwe kukuti bakumbona umntu ontsundu nokuba usendle, nokuba usedolopini nokuba usendlwini yake bambuze i Pasi, ati ukuba akanayo bambambe ngesixhanti ukumsa entolongweni. Umzi ushukuma wonke bobu bukoboka, nopesheya kwe Nciba nose Day imani nose Dodoloro wenza intlanganiso zenchaso. Umzi omgama wobona kwingxelo ye ntlanganiso ebise Pirie kwa Lose ngolwesi-Hlanu oludlulileyo ukuba seku ndululwe amadoda amatatu, o Rev. E. Makiwane, Messrs. Isaac Wauchope no J Tengo-Jabavu, ukuya kubonisa u Rulumente bekangelene ubusongobuso, ingozi eziyakwenziwa ngulomteto wakumiselwa. Befikile kona inteto iyakundululwa ngu Mr. Makiwane Kuko kumawetu abebe matumbu amdaka ngokuya e Kapa bati u Rulumente kokona ayakuqumba, akayibona lonto amadoda amakulu ukuti xa kuhleliweyo aman’ ukucikoza amadoda entyontya amakwelo zekuti lwakuvela utshaba kutiwe makungafunzwa. U Rulumente ubamkele ngomoya omhle kunene Abatunywa abantsundu, usuke wazivula gabalala ingalo zake kwabonakala ukuba kwenziwe into abefuna yona kade, ukuti sakuba nesiroro siye kuye ngenqu. Aba­tunywa bakwele etrenini e Rini ngemali ka Rulumente ngnbusuku bo-Mvulo ogqitileyo, baya kubuya kwangayo, nase Kapa bayakugeinwa ezihoteleni ngemali ka Rulu­mente. Lonto ayenzileyo u Rulu­mente inkulu iyodwa, ufanelwe kunconywa ngayo, kuba ibingalindelwe bani. Ngenxa yesisenzo sobubele asenzileyo umzi ontsundu usindiswe endlekweni epakati kwamashumi amahlanu namatandatu eponti ebeziyakwenziwa ngabatunywa.

Izwi elinye esingalenzayo ngalomteto mtsha we Pasi, lelokuba nokokuba wenziwe awusokuwakhusela amafama ekubelweni impahla yawo—uyakwandis’ ububhadubhadu babantu abahamba bekangela amatuba okuba, ngoko ke kwande nobugebenga, ze abantu abalugileyo babe se ngcapukisweni yokwenziwa otshinyonga bengenasizatu. Ubusela bona abusoze bupele ngalo lonke ixesha u Rulumente anomona. Amaqinga obusela bomntu ontsu­ndu aziwa kwangontsundu ngapezu komhlope. Yiyo lonto ayakufanelana selelizalise lonke ngamaqakamba angancedi nto. Into afanele ukuyenza u Rulumente kukwenza amapolisa amaninzi antsundu, angabi namona wokuti wayi Sajini emnyama, wayi Kapteni emnyama, wase wongeni eline mali eninzi emnyama. Angati elocebo elenzile u Rulumente bungadamba ubusela, kuba ayakufunyanwa. Yona le Pasi Ingqongqo ayenzayo iyakubangela ukuba ahambe kamandi amasela. Liya kuwaquba amashumi amahlanu ehamile zomfama ngobusuku, liwafake esigxeni emini lisuke liyekuhlala ecaleni lendlela limane ukutyoba intwala lakugqiba ukufaka umda. Kufike ipolisa liti, “uyintoni apa?” “Hayi nkosi ndisapumle kodwa, ndiyahamba.” “Ipi ipasi yako?” Nantsi; ligqite Kodlula mhlaimbi umntu ohamba yedwa isahleli apa lento isuke imbulale impange imali, impose ehodini, nokuba kusesizibeni iye-

kuhlala lwase caleni kwendlela ilinde ukuhlwa izekuquba. Yoti isakufika ekaya lento, izigalele pantsi kongangato wendlu zonke ezigusha—kanti kuhleliwe nje kwambiwa ngapantsi apa. Isuke iti yakulila igusha inge itsho pesheya kwe Nciba. Kubeko amanakani kwibamelene naye. Live ipolisa, bonisa igusha.” Iti ukupendula “uzibona pi apa.” Ipolisa “ipi ipasi yako?” Ayirole. Ipolisa. hayilungisa, umkondo uze ngapa,” omnye, “ndikunikile ipasi yam,” ipolisa ‘‘hayi ndifuna igusha,”omnye “ puma endlini apa,” atsho selesihla ngenduku aqengqe pantsi lilal’ umbete itshoba. Kuqale ke kuhle isipitipiti kuba umntu uyekukatazwa ene pasi endlwini yake. Asinasituba sokwenza imilinganiselo enje eyakuhla wakwenziwa lomteto. Elintsundu ipolisa lingambamba kwase ntetweni kwakulandawo abetshaya okanye epumle kuyo.

Izinto ezi emhlabeni apa ukwenziwa kwazo ziyazekaniswa, kwenziwa into efana nenye eyaka yenziwa yapumelela. Lomteto wona uwodwa; ukohlakele, umbi, ungasoze ube naluncedo kubani. Sinetemba lokuba into zakowetu eziwelileyo azisokubuya ze.

Intlanganiso yase Pirie.

Lentlanganiso yomahlulo wase Qonce ebibizelwe ukuqwalasela isicelo sika Rulumeni, sokuba umzi ontsundu wenze inteto ezeleyo ngotneimbi lo inkulu we Pasi. Iqale emini kwa Lose, ngo 14 June. Yaye iyenkulu kamnandi. Ite kwakona yazinyaswa zizidwangube zase Dikeni nezakwa Gaga—amadoda amakulu akona ango Cimezile, Tyala, no Ganda, kwaye kuko nowase Sheshegu.

Kwalatwe u Mr. P. Qwela ukuba atate isihlalo esingapambili, ote wacela Umbhali u Mr. Tengo-Jabavu ukuba abalise into ekuyiyo,

ote (epazanyiswa kunene yindodana engu R. Gosa) wanika ibali lencwadi zocingo ezibeko pakati ko Rulumeni nentlanganiso yomzi ontsundu Avase Qonce ezibe nesicelo sokuba umzi uyibambise ngokuzeleyo inteto yawo nge Pasi. Intla­nganiso yomzi wase Qonce igqibe kwelo kuba inteto ayinakuhanjiswa ngendlela ezeleyo ngapandle kwabantu abayakuya e Kapa ukuya kwaneka izizatu zengcaso yomzi, upendule kwindawo ezingaba ziya nqwenelwa ngabapatiswa.

'Emva kwemibuzo etile ka Mr. Klaas Mlonyeni, epanda ku M’bhali u Mr. Ntsikana unike icebo lokuba kuleswe lomteto we Pasi kungawo ote wakukov’ukuleswa intlanganiso yawisa uluvo lwayo ngokuti ayiwachasile amacebo ka Rulumeni okupelisa ubusela, ngoko ipasi yokuquba ayiteti nto ngayo. Le iya kulungiselela ukuba ahambe kapukapu amasela, ebe ngokutanda, kube kukhatazeka abantu abahamba ngemfanelo zabo. Itsho intlanganiso ixoxa yati lom­teto, njengokuba bekutiwa mayikhete amadlala

ULIDLANA WONKE, kuba ubalula abantsundu, uzikhete ezinye izizwe. Ibuze yati, “Abantsundu bangabantu bakabanina. Abangabona abe Nkosazana bona?”

INCWADI ZASE DIKENI.

Apa kuleswe ezase Dikeni incwadi kwavuka

INGXOXO NOKUTUNYWA.

O Messrs. J. Tunyiswa no Gosa bayimele shushu indawo yokuba kubhalwe kungatunywa bantu. Waye umzi ubonakala ukuba umpunga wawo usekutumeni. Abantunywa be Dike baxele kwaleyo nto. Ilanyulwe ngevoti. Abati makutunywe abantu 38, abati makubhalwe incwadi kodwa 4.

Mayelana naba Tunywa intlanganiso yalate u Mr. J. Tengo-Jabavu emva kwe ngxoxo nge 34 to 4, abanye besalata u Rev. W. Rubusana, yawuyekela i Secretary ukuba ivane nezinye indawo ngomnye umsebenzi wokuhambisa izi- Isekritari ivene nezinye indawo kundululwe ngobungxamo

ABATUNYWA

O Rev. E. Makiwane, Messrs. Isaac Wauchope, no J. Tengo-Jabavu.

Utunyeiwe ngocingo ngo-Mgqibelo ku Rulumeni umpunga wentlanganiso. U Sir Gordon Sprigg ubuyise nge Sabata ucingo oluti:—‘‘Ndivuyisiwe ukuva ukuba Intlanganiso ebise Pirie ilwamkele ngomoya omhle mnemo luka Rulu­meni. Ndizilungiselele ukubamkela abatunywa, ndiyipulapule ngenyameko i inteto yabo.”

Umpatiswa-Mihlaba no Loliwe, utumele ukuba baya kuhamba abatunywa abatatu bentlanganiso ngapandle kwe ndleko kwa Loliwe, ukuya nokubuya e Kapa, ze e Kapa babe zindwendwe zakomkulu. Ze balungiselelwe ukusuka e | Rini ngo-Mvulo.

Intlanganiso Ye Pasi e Nxukwebe.

[ngumbhaleli wetu.]

Besinentlanganiso apa e Nxukwebe, (Heald Town) ngomhla we 10 June, 1889, besihlangene ngokukangela lomteto mtsha uzakumiswa we Pasi engqongqo. Umpati Sihlalo ingu Mr. A. Radas. Sati ekuwukangeleni sanosizi olukulu ukuba u Rulumeni amkele lomteto ’mbi kangaka ofunwa ngamafama nama Bhulu abantu abungavisisaniyo nabantsundu.

Engxoxweni yetu sagqiba ekubeni situmele ucingo kwi Nkulu ye Rulumeni olunye kuBameli betu, ukuya kuchasa lomteto we pasi. Sati lomteto ukoyo we pasi yokuqhuba wanele ekushuseleni amafama nabanye abafuyi, lomteto mtsha u Rulumeni makawuroxise uya.

EZASE MAQWATINI.  
   
 [ ngu swelinkomo.]

Ngomhla we 24th ku May, saya kungena e Bhotwe le nkosi yaba Tembu e Mqekezweni, sasi mashumi asixenxe anesihlanu (75). Pakati kwa matshawe ayeko ase Maqwatini, ndananla u Nkosi u Langa Dalasile, no Sandile Ngxekisa, no Thos. Poswayo, no Sigidi Fubu, no Tshapile Makiki, no Mhlontlo Twangu, no Sitoza Bona, njalo-njalo. Tina Maqwati sasiye kucela ukuba Unkosi u Dalindyebo agugise lemiteto ilandelayo pakati kwaba Tembu:—Owokuqala, ku­kuti intombi yomntu yende ize emzini wayo apo, kanti indodileyo ilindele ukubuyiswa kwe nkomo. Eli lisiko elibi neli mdaka.

Owesibini, kukuti isakuba yindile intombi kabani, ize kwahlukane nendoda yayo emva kwamasu nokuba mahlanu ; apilileyo emabini, afileyo ematatu, kanti ke ekuketweni kwe kazi ababantwana batata abasakumelwa nkomo ngenxa yokuba befile, koshiyeka inko­mo zabo babini bapilileyo kupela.

Owesitatu. ngowe nkomo yeleqa, ekuti kwakwahlukana indlu, isuke namhla kufuneke u somfazi eyikupa njengokungati yayinikwe yena, kanti yi nkomo eyapiwa intombi nguyise ukuba yambate.

Emva kwemibuzo emifupi, Unkosi lowo ute lento uyayibulela ukuba iti isakubonwa ukungalungi kwayo iziswe pambi kwake. Usaya kuke avise umzi wonke waseba Tenjini, maze tina Ma-qwati size emva kwenyanga ezimbini ngenxa yezixakixaki zomzi wake. A apela ke intlanganiso enkulu nemnandi kunene. Sapaula ubuhle bomzi we nkosi u Dalindyebo, unendlu eluxande (square house) emagumbi mahlanu (five rooms), amane atnagumbi (4 rooms) agangatwe nge planks, indonga zinanyekwe ngama pepa; isakiwo eso sibiyelwe ngocingo, isitali sihle kanye. Imiti yase mlungwi- ni, etyiwayo nengatyiwayo, iyaduma. Ngalinve, konke knsingisela eluka- nyweni okwenziwa ngu mntan’ omhle u Chief Dalindyeuo. Wenze umzekelo omhle kuba Tembu.

Ukokhuzwa Kwentsapo Yomfundisi.

Heald Town, 21 May, 1889.

R. Ayliff Esq.

Nkosi Etandekayo,—Tina bantu base Nxukwebe sikutumela lenewadi yetu yo- yelwano ngentliziyo ezilusizi sakura ukuba ixegokazi elingu Ma wetu onidala u Mrs Ayliff omkulu ulishiyile elilizwe. Siva kubi kakulu ukuba ngenxa yobufutshane besaziso somngewabo wake singabanga nako ukutumela abasiti kuwo. Kanjako, siyanivela kakulu nina ntsapo yake ngo- mpunga obuhlnugu einkuwo, njengokuba namhlauje nishiywe esimeni esilusizi sobu nkedama. Ngoko sitandazela ukunga Inkosi u Tixo anganinqaka anomeleze pantsi kwezim»ko zeuu zilingayo. Kanjako tina bantu badala sikatnbula amaxesha amnandi esawachita naye apa e Nxukwebe esomelele. Way’ engumondli wabantwana abazinkedama zabantsundu. Ngokukodwa sikumbula amakweukwana amabini u Maseti no Fexe, namantotnbazana amabini u Beti no Poli, awabaknlisayo ngenyameko enkulu yomzabkazi. Babeko abanye abantwaua ababekwisimo esiiana nesaba, kodwa ekungafuneki sibakankanyile ngamagama. Kanjako, ube ngumabesi wamaxegokazi, ebapa amayoza abafayo abancinane naba- dala. Ubengena eputna kwizindlu-ngezi- ndlu etyelela ehamba ebona abafayo, eba- tutuzela etandaza kunye nabo. Ubeye atumele kwabafayo ukutya okufanelene nesimo sabo. Ngoko ke siyazila ngosizi olukulu kuba sishiywe ngowaye noncedo olungaka kubantu abantsundu. Kanjako, sabalueizi kakulu ngeminyaka eyagqitayo nkushiywa ngu Bawo wetu omdala umfi u Rev. John Ayliff. Asimazi oyakuyi. vingca indawo yabo yokwenza imizamo engaka belungiselela ukunceda tina nje. ngabo. Kodwa tina “ asihisizi njengabangenatemba.” Siyazi ukuba nkuiahlekwa kwetu knyinzuzo kubazali benu. Bemke bayakuba ndawonye ne Nkosi. Ngamana Inkosi ingenza ukuba zesibuy^ sihlangane nabo pezulu eisakufa. Siti, Nkosi yetnW- Abako benyaniso.—Klaes Mjokozeli, Joki Kambi, August Radas, John Mbikwann, Moses Vundla. Kwanabanye.

IMPENDULO.

Graham’s Town, 29th May, 1889.

Kubantu abantsundu base Nxukwebe abatumele inewadi ngoku bhubha kuka Mrs. Ayliff.

Zihlobo ezitandekayo,—Onyana nento. mbi zika Mr. no Mrs. Ayliff banibulela ngokukulu ngenxa yamazwi enu obubele nane mfeeane. Alutuiuze. j kanye kuti ngokubt ajinyawL- \*, kuya sivuyisa ukuva ngani kanye ukuyiqonda imisebenzi enga- peliyo ka bawo no rna abatandekaabazange bawalibale Amamfe. ngu, kwada kwapantsa ukude knbe kumta. ndazo wake wokugqibela u Mr. Ayliff eni. tandazela, esiti banga bangati abo kuni babamkeleyo ubu Krestu bageinwe bekole. kile kude kube sekupeleni, nokuba abo bangekabamkeli benziwe ukuba basitate isipo se Gospile. Ekuyitumeleni lenewadi ukubulela eyenu, eiyanibongoza ukuba ni. hlale nizigcinile imfundiso za bazali betu, nezo bom babo obungena bala nasi sihla ngexeeha abebe hleli iminyaka emininzi pakati kwenu. Kute naxa sebapeza ukusebenza esitiyeni se Nkosi, nafumana abafu­ndisi abazinikele emsebenzini ngenyameko yobu Tixo, enise nabo pakati kwenu, noko ningaze nibalibale o Mr. no Mrs. Ayliff. Nikumbule ukuba naqala kubo ukuva isigitshimi so Sindiso ngo Yesu Krestu, nokokuba into eninzi yamadoda amakulu nabafazi bamkelelwa e Ramenteni ka Krestu ngobatizesho ezandleni zika bawo wetu otandekayo. Umtandazo wetu ngowokuti singa singanofefe lokulandela emanyatelweni abo njengoko balandela u Krestu, ze kuti kwakupela umsebenzi wetu sibe pakati kwabo abebekolekile kwada kwase kufeni, nokuze ke ngeloxosha samkele isitsaba sobungcwalisa. Siti, zihlobo zetu, abenu abakolekileyo.

Reuben Ayliff, (obhalela bonke onyana nentombi zo Mr.

no Mrs. Ayliff.)